**แนวทางการสร้างความโปร่งใสในการปฏิบัติราชการ**

**ของส่วนราชการและจังหวัด**

# เหตุผลและความสำคัญ

* เป็นการดำเนินการที่สอดคล้องกับการขับเคลื่อนยุทธศาสตร์และแผนงานเชิงรุกของรัฐบาลในการต่อต้านการทุจริตคอร์รัปชั่นตามที่คณะรัฐมนตรีมีมติรับทราบเมื่อวันที่ 8 พฤษภาคม 2555 รวมทั้ง สอดคล้องกับแนวทางดำเนินการตามแผนการส่งเสริมและพัฒนาธรรมาภิบาลในภาคราชการเพื่อการบริหารกิจการบ้านเมืองที่ดีอย่างยั่งยืน ที่คณะรัฐมนตรีมีมติเห็นชอบเมื่อวันที่ 24 เมษายน 2555
* เพื่อส่งเสริมการสร้างความโปร่งใสในการปฏิบัติราชการ ป้องกันความเสี่ยงและลดการทุจริตคอร์รัปชั่นภายในหน่วยงานของส่วนราชการและจังหวัดอย่างต่อเนื่อง ยั่งยืนและเป็นรูปธรรม

**การดำเนินการตามตัวชี้วัดตามคำรับรองการปฏิบัติราชการ พ.ศ. 2557**

“ระดับความสำเร็จของการดำเนินโครงการสร้างความโปร่งใสในการปฏิบัติราชการ”

#

# การกำหนดกระบวนงาน และปัจจัยสำคัญในการสร้างความโปร่งใส

1. **การกำหนดกระบวนงาน** คณะกรรมการกลั่นกรองข้อเสนอการเปลี่ยนแปลงการพัฒนาประสิทธิภาพกระบวนงานเพื่อการบริการประชาชนและเพิ่มขีดความสามารถในการแข่งขัน และภาคส่วนอื่น ได้แก่ ภาคราชการ และภาคเอกชน ได้กำหนดกระบวนงานที่นำมาสร้างความโปร่งใสในการปฏิบัติราชการ ระยะที่ 2 โดยพิจารณาจาก

1) เป็นกระบวนงานที่ส่งผลกระทบต่อประชาชนและภาคธุรกิจสูง

2) เกี่ยวข้องกับการใช้ดุลยพินิจ การอนุมัติ อนุญาต และ

3) สอดคล้องกับดัชนีความยากง่ายในการประกอบธุรกิจ (EoDB)

 ทั้งนี้ กระบวนงานที่กำหนดให้นำมาสร้างความโปร่งใสในการปฏิบัติราชการ ให้ดำเนินการตามแนวปฏิบัติ ดังนี้

* + - * **ส่วนราชการระดับกรม** ให้ดำเนินการตามกระบวนงานที่กำหนดแบบ Top - Down
			* **ส่วนราชการระดับจังหวัด** ให้เลือกดำเนินการจากกระบวนงานหลัก 6 กระบวนงาน ดังนี้

1) งานบัตรประชาชนและทะเบียนราษฎร์

2) งานจดทะเบียนสิทธิและนิติกรรม

3) งานบริการจัดหางาน

4) งานบริการผู้ป่วยนอก

5) งานการถ่ายทอดความรู้และการให้บริการทางการเกษตร

6) งานประกันสังคม

1. **ปัจจัยสำคัญในการสร้างความโปร่งใส** คือปัจจัยสำคัญที่ได้กำหนดขึ้น เพื่อให้ส่วนราชการและจังหวัดมุ่งเน้นในการสร้างความโปร่งใส ลดการทุจริตคอร์รัปชั่นตามประเภทกระบวนงาน

| **ประเภทกระบวนงาน** | **ปัจจัยสำคัญในการสร้างความโปร่งใส** |
| --- | --- |
| 1. กระบวนงานเกี่ยวกับการให้บริการประชาชนและบริการสาธารณะ  | * ลดความยุ่งยาก ซับซ้อนของกระบวนงาน
* สร้างการมีส่วนร่วมกับผู้รับบริการ
* ให้บริการอย่างเป็นธรรม เสมอภาค
* มีมาตรฐานการให้บริการและประกาศให้ผู้รับบริการทราบ
 |
| 2. กระบวนงานเกี่ยวกับการออกใบ อนุญาต อนุมัติ และใบรับรอง | * มีเกณฑ์การตัดสินใจที่ชัดเจน ลดการใช้ดุลพินิจ
* มีการให้ข้อมูล และสร้างความเข้าใจกับผู้รับบริการ
* เน้นถูกต้องตามกฎระเบียบ
* มีฐานข้อมูลประกอบการตัดสินใจ
 |
| 3. กระบวนงานเกี่ยวกับการกำกับและบังคับใช้กฎหมาย  | * มีการควบคุม ติดตามอย่างเป็นระบบ
* มีฐานข้อมูลประกอบการตัดสินใจ
* มีการบูรณาการระหว่างหน่วยงาน
* เน้นถูกต้องตามกฎหมาย ลดการใช้ดุลพินิจ
* เน้นความเป็นธรรม เสมอภาค
 |
| 4. กระบวนงานการให้บริการข้อมูลสารสนเทศ วิเคราะห์และเสนอแนะนโยบาย | * มีการเปิดเผยข้อมูลสารสนเทศ
* มีฐานข้อมูลประกอบการเสนอแนะนโยบายและให้บริการ
* สร้างการมีส่วนร่วมกับผู้มีส่วนได้ส่วนเสีย
* มีการควบคุม ติดตามอย่างเป็นระบบ (เช่น มีติดตามหลังจากนโยบายได้มีการปฏิบัติ)
 |
| 5. กระบวนการจัดการข้อร้องเรียน/แก้ไขความขัดแย้ง/ข้อพิพาท  | * สร้างการมีส่วนร่วมกับผู้รับบริการ
* มีเกณฑ์การตัดสินใจที่ชัดเจน ลดการใช้ดุลพินิจ
* มีการควบคุม ติดตามอย่างเป็นระบบ
* มีการเปิดเผยข้อมูลในการจัดการข้อร้องเรียน
 |

# ขั้นตอนการจัดทำแผนเพื่อสร้างความโปร่งใสในการปฏิบัติราชการ

## การระบุความสำคัญของกระบวนงาน

* 1. ระบุความสำคัญของกระบวนงาน ให้อธิบายถึงความสำคัญของกระบวนงานพอสังเขป ตลอดจนนำเสนอข้อมูล หรือค่าสถิติต่าง ๆ ประกอบ เช่น ค่าสถิติจำนวนผู้ใช้บริการ มูลค่าทางเศรษฐกิจ หรือผลกระทบทางสังคม เป็นต้น
	2. ระบุผลกระทบหากมีการทุจริตคอร์รัปชั่น ให้อธิบายถึงผลกระทบหากมีการทุจริตคอร์รัปชั่นพอสังเขป และหากกระบวนงานนั้น ๆ เคยมีปัญหาด้านความโปร่งใส ตลอดจนการทุจริต คอร์รัปชั่น ควรนำเสนอข้อมูลความรุนแรงของปัญหาที่เคยเกิดขึ้นในอดีตมาประกอบด้วย

## การระบุและคัดเลือกปัญหาหรือความเสี่ยงของกระบวนงาน

* 1. จัดทำตารางการระบุและประเมินระดับความเสี่ยง
1. แยกขั้นตอนการดำเนินงานของกระบวนงาน ให้แยกขั้นตอนการดำเนินงานของกระบวนงาน แล้วระบุในช่อง “ขั้นตอนการดำเนินงาน”
2. ระบุปัญหาหรือความเสี่ยงในการเกิดทุจริตคอร์รัปชั่น ให้ระบุปัญหาหรือความเสี่ยงในการเกิดทุจริตคอร์รัปชั่น โดยพิจารณาทั้งจาก “ปัญหา” ที่เคยเกิดขึ้นในอดีตและในปัจจุบัน และคาดการณ์สิ่งที่อาจจะเกิดขึ้น “ความเสี่ยง” ในอนาคต แล้วระบุในช่อง “ปัญหาหรือความเสี่ยงในการเกิดทุจริตคอร์รัปชั่น”
3. ประเมินความเสี่ยง
* ให้ประเมินระดับความเสี่ยงจาก 2 ปัจจัยหลัก คือ โอกาสที่จะเกิด และความรุนแรงของผลกระทบ โดยการประเมินในแต่ละด้านให้ประเมินในระดับ สูง – กลาง – ต่ำ (ซึ่งจะมีคะแนนเท่ากับ 3, 2 และ 1 คะแนนตามลำดับ) และทำเครื่องหมาย X ลงในช่องโอกาสที่จะเกิด และความรุนแรงของผลกระทบตามลำดับ
* คำนวณคะแนนของความเสี่ยง โดยคำนวณจาก

**คะแนนระดับความเสี่ยง** = คะแนนโอกาสที่จะเกิด x คะแนนความรุนแรงของผลกระทบ

 แล้วนำผลการคำนวณที่ได้ กรอกลงในช่อง “คะแนน” ดังนี้

|  **ลำดับ** | **ขั้นตอนการดำเนินงาน** | **ปัญหาหรือความเสี่ยงในการเกิดทุจริตคอร์รัปชั่น** | **โอกาสที่จะเกิด** | **ความรุนแรงของผลกระทบ** | **คะแนน****(โอกาสxความรุนแรง)** |
| --- | --- | --- | --- | --- | --- |
| **สูง****(3)** | **กลาง****(2)** | **ต่ำ****(1)** | **สูง****(3)** | **กลาง****(2)** | **ต่ำ****(1)** |
| **1** | ......... |  |  |  |  |  |  |  |  |
| **2** | ......... |  |  |  |  |  |  |  |  |
| **3** | ......... |  |  |  |  |  |  |  |  |
| **4** | ......... |  |  |  |  |  |  |  |  |

* 1. จัดทำแผนภาพจัดลำดับและคัดเลือกปัญหาหรือความเสี่ยง ให้ส่วนราชการและจังหวัดจัดลำดับปัญหาหรือความเสี่ยงจากคะแนนความเสี่ยง (โอกาส x ความรุนแรง) จากนั้นให้เลือกปัญหาหรือความเสี่ยงที่มีคะแนนสูงสุดมาดำเนินการวิเคราะห์ในขั้นถัดไป

ทั้งนี้ หากพบว่าปัญหาหรือความเสี่ยงมีความสัมพันธ์กัน หรือมีปัญหาหรือความเสี่ยงที่มีคะแนนเท่ากันหลาย ๆ ตัว ส่วนราชการและจังหวัดอาจเลือกปัญหาหรือความเสี่ยง เพื่อมาจัดการความเสี่ยงมากกว่า 1 ประเด็นได้

|  |  |  |  |  |
| --- | --- | --- | --- | --- |
| **โอกาสที่จะเกิด** | สูง |  |  |  |
| กลาง |  |  |  |
| ต่ำ |  |  |  |
|  |  | ต่ำ | กลาง | สูง |
|  |  | **ความรุนแรงของผลกระทบ** |

## การวิเคราะห์ปัญหาหรือความเสี่ยงของกระบวนงาน

ให้นำปัญหาหรือความเสี่ยงที่จัดลำดับและคัดเลือกในข้อ 2 มาดำเนินการวิเคราะห์ ดังนี้

* วิเคราะห์ต้นตอของปัญหาการทุจริตคอร์รัปชั่น แล้วระบุลงในกล่อง “สาเหตุ” ในแผนภาพ
* วิเคราะห์ถึงผลกระทบที่อาจเกิดขึ้น แล้วระบุลงในกล่อง “ผลกระทบ” ในแผนภาพ

ทั้งนี้ในการวิเคราะห์ ส่วนราชการและจังหวัดอาจใช้เทคนิคอื่น ๆ นอกเหนือจากที่กำหนดไว้ได้ แต่ควรมีการวิเคราะห์ “สาเหตุ” และ “ผลกระทบ” โดยมีแกนกลาง คือ ปัญหาหลักที่ได้คัดเลือกไว้ให้ครบถ้วน

ผลกระทบ 1

ผลกระทบ 3

ผลกระทบ 2

ปัญหาหรือความเสี่ยง

สาเหตุ 1

สาเหตุ 3

สาเหตุ 2

ผลกระทบของปัญหา

สาเหตุของปัญหา

ปัญหาหลัก

## กำหนดวัตถุประสงค์และตัวชี้วัด

* 1. ระบุวัตถุประสงค์และเป้าหมายของการดำเนินงาน ระบุเป้าหมายและผลที่คาดว่าจะได้รับจากการดำเนินงานตามแผนการสร้างความโปร่งใสในการปฏิบัติราชการ
* ควรมุ่งเน้นการสร้างความโปร่งใส ป้องกันการทุจริต คอร์รัปชั่น และอาจรวมถึงการลดผลกระทบที่อาจจะเกิดขึ้น
* ควรระบุขอบข่ายให้ชัดเจนว่าเป็นการจัดทำแผนในกระบวนการใด เป็นการป้องกัน แก้ไขปัญหาหรือความเสี่ยงใด ตลอดจนผลสำเร็จที่คาดว่าจะได้รับจากแผนงานดังกล่าว
	1. กำหนดตัวชี้วัดและค่าเป้าหมาย

|  |  |  |
| --- | --- | --- |
| **ตัวชี้วัด** | **น้ำหนัก** | **เกณฑ์การให้คะแนน** |
| **1** | **2** | **3** | **4** | **5** |
| 1. …………………………………… |  |  |  |  |  |  |
| 2. …………………………………… |  |  |  |  |  |  |
| 3. …………………………………… |  |  |  |  |  |  |
| … |  |  |  |  |  |  |
| **รวม** |  |  |  |  |  |  |

ให้กำหนดตัวชี้วัด น้ำหนักและค่าเป้าหมาย อันแสดงให้เห็นถึงการพัฒนาในด้านความโปร่งใสในภาพรวมของการดำเนินงานของทั้งโครงการ ซึ่งควรจะสอดคล้องกับระบุวัตถุประสงค์และเป้าหมายของการดำเนินงาน เช่น หากคาดหวังว่าเรื่องร้องเรียนจะลดลง ควรกำหนดตัวชี้วัดจากจำนวนเรื่องร้องเรียน ทั้งนี้ส่วนราชการและจังหวัดจะต้องกำหนดน้ำหนักตัวชี้วัดและเกณฑ์การให้คะแนนโดยมีแนวทาง ดังนี้

**1) ตัวชี้วัด** ควรประกอบด้วยตัวชี้วัดที่สะท้อนผลสัมฤทธิ์ในภาพรวมของโครงการและปัจจัยสำคัญในการสร้างความโปร่งใส (ตามประเภทของกระบวนงาน)

**2) น้ำหนัก** ควรให้ความสำคัญกับตัวชี้วัดที่สะท้อนผลสัมฤทธิ์ในภาพรวมของโครงการไม่น้อยกว่ากึ่งหนึ่ง และให้น้ำหนักกับตัวชี้วัดปัจจัยสำคัญในการสร้างความโปร่งใสในส่วนที่เหลือ

**3) เกณฑ์การให้คะแนน** ควรนำค่าผลการดำเนินงานปัจจุบัน (Baseline) มากำหนดในเกณฑ์การให้คะแนนระดับ 3 ส่วนเกณฑ์การให้คะแนนระดับ 5 ควรแสดงถึงการพัฒนาในเชิงบวกและบรรลุผลตามความมุ่งหวังของส่วนราชการและจังหวัด

**ตัวอย่าง**

โครงการมีเป้าหมายในการสร้างความโปร่งใสของกระบวนงาน อาจใช้ตัวชี้วัดจากพิจารณาตัวชี้วัด “จำนวนข้อร้องเรียนเรื่องการทุจริตในกระบวนงาน....”

และกระบวนงานอยู่ในประเภทการให้บริการประชาชนและบริการสาธารณะมีปัจจัยสำคัญในการสร้างความโปร่งใส ดังนี้

* ลดความยุ่งยาก ซับซ้อนของกระบวนงาน
* สร้างการมีส่วนร่วมกับผู้รับบริการ
* ให้บริการอย่างเป็นธรรม เสมอภาค
* มีมาตรฐานการให้บริการและการประกาศให้ผู้รับบริการทราบ

ส่วนราชการและจังหวัดอาจกำหนดตัวชี้วัด น้ำหนัก และค่าเป้าหมาย ดังนี้

|  |  |  |
| --- | --- | --- |
| **ตัวชี้วัด** | **น้ำหนัก** | **เกณฑ์การให้คะแนน** |
| **1** | **2** | **3** | **4** | **5** |
| 1. จำนวนข้อร้องเรียนเรื่องการทุจริตในกระบวนงาน.... | 50% | 2 | - | 1 | - | 0 |
| 2. ระยะเวลาเฉลี่ยที่ลดลงได้จากการลดขั้นตอน | 12.5% | ไม่ลดลง | 5 นาที | 10 นาที | 15 นาที | 20 นาที |
| 3. ร้อยละของระดับการมีส่วนร่วมของกรรมการภาคประชาชน | 12.5% | 60% | 65% | 70% | 75% | 80% |
| 4. ระดับความสำเร็จในการพัฒนาระบบการจัดลำดับการให้บริการ | 12.5% | ระดับ 1 | ระดับ 2 | ระดับ 3 | ระดับ 4 | ระดับ 5 |
| 5. การจัดทำป้ายประกาศขั้นตอนการให้บริการและติดประกาศให้ประชาชนทราบให้แล้วเสร็จภายในเวลาที่กำหนด | 12.5% | 15 ส.ค.57 | 10 ส.ค.57 | 5 ส.ค.57 | 31 ก.ค.57 | 25 ก.ค.57 |
| **รวม** | 100% |  |  |  |  |  |

## การกำหนดแนวทางในการแก้ไขปัญหา/ความเสี่ยง

เพื่อให้บรรลุผลตามวัตถุประสงค์และตัวชี้วัด ในส่วนราชการและจังหวัดกำหนดแนวทางในการแก้ไขปัญหาหรือความเสี่ยงที่ได้คัดเลือกไว้ตามข้อ 3 โดยวิเคราะห์จากปัจจัยสำคัญในการสร้างความโปร่งใส

ในแต่ละปัจจัยสำคัญในการสร้างความโปร่งใส ให้ส่วนราชการและจังหวัดทบทวนมาตรการที่ได้ดำเนินการในปัจจุบันว่าได้ดำเนินการอะไรไปแล้วบ้าง แล้วให้ส่วนราชการและจังหวัดประเมินตนเองว่ามาตรการดังกล่าวเพียงพอในการจัดการความเสี่ยงหรือไม่ โดยระบุในแบบฟอร์มว่า “เพียงพอ” หรือ “ไม่เพียงพอ” หากเห็นว่าไม่เพียงพอ ควรกำหนดมาตรการเพิ่มเติม โดยการกรอกข้อมูลมาตรการในปัจจุบันมีหลักเกณฑ์ในการกรอกข้อมูล ดังนี้

* สิ่งที่ดำเนินการไปแล้ว โดยไม่ต้องดำเนินการใด ๆ อีก เช่น เป็นโครงการที่เสร็จสิ้นไปแล้ว หรือเป็นกิจกรรมที่ไม่ต้องทบทวนสอบทานใด ๆ อีก ไม่ต้องนำมาระบุ
* สิ่งที่ดำเนินการไปแล้ว และยังต้องดำเนินการต่อเนื่อง โดยไม่เปลี่ยนแปลงสาระสำคัญ เช่น มีระบบการสอบทานเช่นเดิม ให้ระบุในช่องมาตรการในปัจจุบัน
* สิ่งใหม่ที่ยังไม่เคยดำเนินการมาก่อน หรือ สิ่งที่เคยดำเนินการไปแล้ว แต่มีการเปลี่ยนแปลงหรือทำเพิ่ม เช่น (1) การอบรม มีการขยายผลในกลุ่มใหม่ (2) กระบวนการปฏิบัติงานที่เคยปฏิบัติเฉพาะในส่วนกลางแล้วได้ขยายผลไปยังสำนักงานจังหวัด ให้ระบุในช่องมาตรการเพิ่มเติม

เมื่อกรอกข้อมูลครบถ้วนแล้ว ควรทบทวนด้วยว่า มาตรการที่ได้ระบุไปทั้งหมดนั้น สามารถครอบคลุมสาเหตุของปัญหาได้อย่างครบถ้วนหรือไม่

| **กระบวนงาน....................................................................** |
| --- |
| **ประเภทกระบวนงาน.......................................................** |
| **ปัญหาหรือความเสี่ยง.......................................................** |
| **ปัจจัยสำคัญในการสร้างความโปร่งใส** | **มาตรการในปัจจุบัน** | **ประเมินมาตรการในปัจจุบัน** | **มาตรการเพิ่มเติม** |
| ปัจจัยที่ 1 | 1. …………………..2. ………………….. | เพียงพอ/ไม่เพียงพอ | 1. …………………..2. ………………….. |
| ปัจจัยที่ 2 | 1. …………………..2. ………………….. | เพียงพอ/ไม่เพียงพอ | 1. …………………..2. ………………….. |
| ปัจจัยที่ 3 | 1. …………………..2. ………………….. | เพียงพอ/ไม่เพียงพอ | 1. …………………..2. ………………….. |
| ปัจจัยที่ 4 | 1. …………………..2. ………………….. | เพียงพอ/ไม่เพียงพอ | 1. …………………..2. ………………….. |
| อื่น ๆ | 1. …………………..2. ………………….. | เพียงพอ/ไม่เพียงพอ | 1. …………………..2. ………………….. |

## การจัดทำแผนงานโดยละเอียด

ให้นำมาตรการในปัจจุบันและมาตรการเพิ่มเติมตามที่ระบุในข้อ 5 มาระบุรายละเอียดแผนงานโดยละเอียด โดยกำหนดระยะเวลาใช้ชัดเจน สมเหตุสมผล

* กรณีที่เป็นมาตรการในเชิงโครงการ ควรแสดงรายละเอียดขั้นตอนหลักของโครงการ และมีระยะเวลาเริ่มต้น - สิ้นสุดของแต่ละขั้นตอนที่ชัดเจน
* กรณีที่เป็นมาตรการในเชิงกิจกรรมที่ดำเนินการต่อเนื่อง หากเป็นปีแรกของมาตรการควรแสดงถึงระยะเวลาในการออกแบบกิจกรรม ทดลองปฏิบัติ เริ่มต้นนำไปปฏิบัติจริงและติดตามผล หากเป็นมาตรการที่ได้ดำเนินการไปแล้ว ควรมุ่งเน้นการตรวจสอบติดตาม และทบทวนการดำเนินงาน หรือการขยายผลต่อเนื่อง เพื่อให้เกิดความโปร่งใส ลดการทุจริตคอร์รัปชั่นต่อไป

| **มาตรการ** |  **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** | **หมายเหตุ** |
| --- | --- | --- | --- | --- | --- | --- | --- |
| ... |  |  |  |  |  |  |  |
| ... |  |  |  |  |  |  |  |
| ... |  |  |  |  |  |  |  |
| ... |  |  |  |  |  |  |  |

**หมายเหตุ**

1. ส่วนราชการและจังหวัดดำเนินการตามแผนสร้างความโปร่งใสในการปฏิบัติราชการ โดยพิจารณาให้ครอบคลุมตามแผนการดำเนินงานที่กำหนดไว้ในแผนระหว่างวันที่ 1 พฤษภาคม - 30 กันยายน 2557
2. ส่วนราชการและจังหวัดรายงานผลการดำเนินการตามแผนสร้างความโปร่งใสในการปฏิบัติราชการ รอบ 9 เดือน ผ่านระบบออนไลน์ ภายในวันที่ 31 กรกฎาคม 2557
3. ส่วนราชการและจังหวัดรายงานผลการดำเนินการตามแผนสร้างความโปร่งใสในการปฏิบัติราชการ รอบ 12 เดือน ผ่านระบบออนไลน์ ภายในวันที่ 31 ตุลาคม 2557

**คำแนะนำในการกรอกแบบฟอร์ม 1 แผนสร้างความโปร่งใสในการปฏิบัติราชการ**

เพื่อให้การนำเสนอแผนงาน มีลำดับขั้นการนำเสนอในเชิงของแผนงานโครงการ จึงขอให้ส่วนราชการและจังหวัด นำผลการจัดทำแผนตามขั้นตอนที่ปรากฏในคู่มือนี้ ไปเรียงลำดับใหม่ตาม**แบบฟอร์ม 1 แผนสร้างความโปร่งใสในการปฏิบัติราชการ** ดังนี้

| **ขั้นตอน** | **แบบฟอร์ม 1** |
| --- | --- |
| 1. การระบุความสำคัญของกระบวนงาน (ทั้งข้อ 1.1 และ 1.2) | 1. หลักการและเหตุผล |
| 2. การระบุและคัดเลือกปัญหาหรือความเสี่ยงของกระบวนงาน |  |
| 2.1 จัดทำตารางการระบุและประเมินระดับความเสี่ยง | 3.1 การระบุและประเมินระดับความเสี่ยง |
| 2.2. จัดทำแผนภาพจัดลำดับและคัดเลือกปัญหาหรือความเสี่ยง | 3.2 จัดลำดับและคัดเลือกปัญหาหรือความเสี่ยง |
| 3. การวิเคราะห์ปัญหาหรือความเสี่ยงของกระบวนงาน | 3.3 วิเคราะห์ปัญหาหรือความเสี่ยงของกระบวนงาน |
| 4. การกำหนดวัตถุประสงค์และตัวชี้วัด |  |
| 4.1 ระบุวัตถุประสงค์และเป้าหมายของการดำเนินงาน | 2. วัตถุประสงค์และเป้าหมายของการดำเนินงาน |
| 4.2 กำหนดตัวชี้วัดและค่าเป้าหมาย | 4. กำหนดตัวชี้วัดและค่าเป้าหมาย |
| 5. การกำหนดแนวทางในการแก้ไขปัญหาหรือความเสี่ยง | 5.1 กำหนดแนวทางในการแก้ไขปัญหาหรือความเสี่ยง |
| 6. การจัดทำแผนการดำเนินงานโดยละเอียด | 5.2 แผนการดำเนินงาน |

**การรายงานผล**

การรายงานพิจารณาจากความสำเร็จของการดำเนินการตามแผนสร้างความโปร่งใสในการปฏิบัติราชการ และระดับความสำเร็จถ่วงน้ำหนักของการดำเนินการตามตัวชี้วัดเมื่อเทียบกับค่าเป้าหมายที่กำหนด

1. ผลการดำเนินงานตามแผนสร้างความโปร่งใส

| **มาตรการ** | **ปฏิทินดำเนินงาน (2557)** | **หมายเหตุ** |
| --- | --- | --- |
|  **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| ... |  |  |  |  |  |  |  |
| ... |  |  |  |  |  |  |  |

คำสั่ง ให้รายงานผลใน Gantt Chart โดยเปรียบเทียบแผนกับผลการดำเนินงาน โดยแผนใช้เส้นประ ผลการดำเนินงานใช้เส้นทึบ)

**ตัวอย่าง**

| **มาตรการ** | **ปฏิทินดำเนินงาน (2557)** | **หมายเหตุ** |
| --- | --- | --- |
|  **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| จัดอบรมส่งเสริมคุณธรรม |  |  |  |  |  |  |  |
| ... |  |  |  |  |  |  |  |

ทั้งนี้ ส่วนราชการและจังหวัดจะต้องมีการดำเนินการตามแผนได้ครบถ้วน ร้อยละ 100 จึงจะพิจารณาคะแนนในส่วนของตัวชี้วัด

1. ตัวชี้วัดผลการดำเนินงาน

ตัวชี้วัด หมายถึง ตัวชี้วัดความสำเร็จตามแผนสร้างความโปร่งใสในการปฏิบัติราชการ โดยคิดค่าคะแนนถ่วงน้ำหนักตามเกณฑ์ที่ได้กำหนดไว้ในแผนที่ผ่านการพิจารณาแล้วเท่านั้น

|  |  |  |  |  |  |
| --- | --- | --- | --- | --- | --- |
| **ตัวชี้วัด** | **น้ำหนัก** | **เกณฑ์การให้คะแนน** | **ผลการดำเนินงาน** | **คะแนนที่ได้** | **น้ำหนัก** **x ค่าคะแนน** |
| **1** | **2** | **3** | **4** | **5** |
| ... |  |  |  |  |  |  |  |  |  |
| ... |  |  |  |  |  |  |  |  |  |
| ... |  |  |  |  |  |  |  |  |  |
| ... |  |  |  |  |  |  |  |  |  |
| **ค่าคะแนนรวมของตัวชี้วัด** |  |

 การคิดค่าคะแนนถ่วงน้ำหนักในรูปร้อยละ ให้นำคะแนนถ่วงน้ำหนักจากตารางที่ได้มาหารด้วย 5 และคูณด้วย 100 เช่น เมื่อคิดคะแนนถ่วงน้ำหนักจากทุกตัวชี้วัด ได้เท่ากับ 4.15 คะแนน ส่วนราชการและจังหวัดจะได้คะแนนในรูปร้อยละเท่ากับ (4.15 ÷ 5) x 100 = 83%

ทั้งนี้รายละเอียดในการบันทึกข้อมูลในระบบออนไลน์ทาง www.cleanreport.go.th สำนักงาน ก.พ.ร. จะแจ้งให้ทราบต่อไป

-----------------------------------